Keväällä Suomea ravisteli suuri poliittinen skandaali, joka sai kansanedustaja Hussein al-Taeen jäämään sairauslomalle hyvin nopeasti hänen tultua vaaleissa valituksi. Al-Taeen sairausloma jatkuu edelleen.

Yaşa on taustaltaan Turkissa syntynyt kurdi, joka saapui Suomeen pakolaisena vuonna 1996. Vilkkaasti sosiaalisessa mediassa vaikuttava entinen muslimi kritisoi etenkin islamia ja toimii Suomen sekulaarit maahanmuuttajat ry:n puheenjohtajana.

Kärkkäänä keskustelijana tunnettu Yaşa on suosittu, mutta myös kiistanalainen ja kritiikkiä kirvoittava hahmo. Päivitykset sosiaalisessa mediassa provosoivat usein mielipiteitä puolesta ja vastaan.

"Yksi arabitaustainen ateistikaveri laittoi kuvakaappaukset"

(artikkeli jatkuu alla)

(artikkeli jatkuu alla)

Vuosina 2011–2015 julkaistuissa Facebook-päivityksissä al-Taee kirjoittaa loukkaavasti esimerkiksi juutalaisista, sunnimuslimeista, somaleista ja homoseksuaaleista.

– Olin seuraillut Husseinia jo aiemminkin, mutta ei hänessä ollut mitään silmiinpistävää, Yaşa kertoo.

– Yksi arabitaustainen ateistikaveri laittoi minulle kuvakaappaukset. Lähdin vähän selvittämään niiden taustoja, ja ajattelin, että hitto, minähän kirjoitan tästä, Yaşa sanoo.

Täysin varmasti aidoiksi Yaşa ei saanut kaikkia kuvia osoitettua. Kirjoitukseensa Yaşa kuitenkin otti mukaan maininnan siitä, että kuvien aitoutta on hyvin vaikea todistaa ilman, että poliisi tutkii asiaa.

